CELEX: 32017R1224
Language: lt
Date: 2017-07-06 00:00:00
Title: 2017 m. liepos 6 d. Komisijos reglamentas (ES) 2017/1224, kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių V priedas (Tekstas svarbus EEE. )

7.7.2017   
               
               
                  LT
               
               
                  Europos Sąjungos oficialusis leidinys
               
               
                  L 174/16
               
            KOMISIJOS REGLAMENTAS (ES) 2017/1224
      2017 m. liepos 6 d.
      kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių V priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 30 d. Europos Parlamento ir Tarybos reglamentą (EB) Nr. 1223/2009 dėl kosmetikos gaminių (1), ypač į jo 31 straipsnio 1 dalį,
      kadangi:
      
                  (1)
               
               
                  cheminę medžiagą 2-metil-2H-izotiazol-3-oną, kuriam pagal Tarptautinę kosmetikos ingredientų nomenklatūrą (INCI) priskirtas metilizotiazolinono pavadinimas, CAS Nr. 2682-20-4, šiuo metu leidžiama naudoti kaip konservantą nuplaunamuose kosmetikos gaminiuose, jei jo koncentracija yra ne didesnė nei 0,01 % masės (100 ppm), pagal Reglamento (EB) Nr. 1223/2009 V priedo 57 įrašą;
               
            
                  (2)
               
               
                  2015 m. gruodžio 15 d. Vartotojų saugos mokslinis komitetas (VSMK) priėmė nuomonę dėl metilizotiazolinono saugos (2). VSMK priėjo prie išvados, kad nuplaunamuose kosmetikos gaminiuose saugia vartotojams kontaktinės alergijos sukėlimo atžvilgiu laikoma ne didesnė kaip 0,0015 % (15 ppm) metilizotiazolinono koncentracija;
               
            
                  (3)
               
               
                  atsižvelgiant į tą VSMK nuomonę, būtina spręsti padažnėjusių metilizotiazolinono sukeliamos alergijos atvejų problemą ir todėl reikėtų nustatyti dar griežtesnius šios medžiagos naudojimo nuplaunamuose gaminiuose apribojimus;
               
            
                  (4)
               
               
                  todėl Reglamentas (EB) Nr. 1223/2009 turėtų būti atitinkamai iš dalies pakeistas;
               
            
                  (5)
               
               
                  pramonei turėtų būti suteikta pakankamai laiko atlikti reikiamus gaminių sudėties pakeitimus, kad juos būtų galima pateikti rinkai, ir reikalavimų neatitinkantiems gaminiams pašalinti iš rinkos;
               
            
                  (6)
               
               
                  šiame reglamente nustatytos priemonės atitinka Kosmetikos gaminių nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamento (EB) Nr. 1223/2009 V priedas iš dalies keičiamas pagal šio reglamento priedą.
      2 straipsnis
      Nuo 2018 m. sausio 27 d. Sąjungos rinkai pateikiami tik šio reglamento nuostatas atitinkantys kosmetikos gaminiai.
      Nuo 2018 m. balandžio 27 d. Sąjungos rinkai tiekiami tik šio reglamento nuostatas atitinkantys kosmetikos gaminiai.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. liepos 6 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 342, 2009 12 22, p. 59.
      
         (2)  SCCS/1557/15 (III dokumentai)
      
         PRIEDAS
         Reglamento (EB) Nr. 1223/2009 V priedo 57 įrašas pakeičiamas taip:
         
            
                        Nuorodos numeris
                     
                     
                        Medžiagos identifikacija
                     
                     
                        Sąlygos
                     
                     
                        Naudojimo sąlygos ir įspėjimų formuluotė
                     
                  
                        Cheminis pavadinimas (INN)
                     
                     
                        Bendrųjų ingredientų glosarijaus pavadinimas
                     
                     
                        CAS numeris
                     
                     
                        EB numeris
                     
                     
                        Gaminio rūšis, kūno dalys
                     
                     
                        Didžiausia koncentracija paruoštame naudoti preparate
                     
                     
                        Kita
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „57
                     
                     
                        2-metil-2H-izotiazol-3-onas
                     
                     
                        Metilizotiazolinonas (*1)
                        
                     
                     
                        2682-20-4
                     
                     
                        220-239-6
                     
                     
                        Nuplaunami gaminiai
                     
                     
                        0,0015 %
                     
                     
                         
                     
                     
                         
                     
                  
         
            (*1)  Metilizotiazolinonas taip pat reglamentuojamas V priedo 39 įraše, kuriame pateiktas metilchlorizotiazolinono bei metilizotiazolinono mišinys. Šie du įrašai yra tarpusavyje nesuderinami: metilchlorizotiazolinono (ir) metilizotiazolinono mišinio naudojimas yra nesuderinamas su atskiro metilizotiazolinono naudojimu tame pačiame gaminyje.“